Komolyabb junior karrierjét az OHL-es Kitchener Rangersben kezdte. Már az első szezonban meglátszott tehetsége mert 66 mérkőzésen 116 pontot szerzett. Ebben az évben bejutott a csapattal a Memorial-kupa döntőjébe de ott alul maradtak a Cornwall Royalsszal szemben. A következő évében csak 47 mérkőzést játszott de ekkoris szerzett 97 pontot és ebben az évben már elhódította a Memorial-kupát. Az 1982-es NHL-drafton a Minnesota North Stars választotta ki a második helyen az első körben (csak Gord Kluzak előzte meg). Tíz szezont játszott a North Starsszal és 342 gólt ütött 753 mérkőzésen, ami rekord és 55 gólos szezonja volt 1989–1990-ben, ami szintén rekord. Az 1991-es rájátszásban a csapatot 29 ponttal a nagydöntőbe vezette, de ott a Pittsburgh Penguins megállította őket. 1984 január és májusa között ideiglenes csapatkapitány volt 19 évesen és 4 hónaposan, ami a legfiatalabbnak számít az NHL-ben. 1992-ben átszerződött a Montréal Canadiensbe, ahol az első szezonjában felért a csúcsra mert megnyerte a csapattal a Stanley-kupát. 1995-ben elcserélték a Tampa Bay Lightningba, ahol 1996. november 19-ig volt kerettag mert ekkor a Mighty Ducks of Anaheimbe került 62 mérkőzés erejéig. Ezután 1997–1998-ban átment Európába a Berlin Capitalsba és 1998. március 21-én a Washington Capitals szabadügynökként leigazolta, ahol még két idényt töltött majd 1999-ben visszavonult. 1998-ban a Washingtonnal bejutotott a Stanley-kupa döntőbe de ott kikaptak a Detroit Red Wings ellen.